paragraph_text: Kako se Bistrica nalazi veoma blizu Sofije, koja nudi kulturno bogatstvo, zanimanje mladih za seoske običaje opada. Tijekom godina, bogati repertoar pjesama i plesova je sveden samo na najpopularnije i najzanimljivije dijelove koji se izvode na pozornici. Kao takav oblik folklora, Bistričke su babe nastupale širom Europe i SAD-a, te su 1978. godine u Hamburgu osvojile prestižnu Europsku nagradu za folklornu umjetnost Alfred Toepfer.